Fotballklubben Fortuna Ålesund

Opprinnelse

Den ble stiftet 25. august 1991 av en utbrytergruppe fra Sportsklubben Guard, etter uenigheter over uenigheter om satsing på kvinnefotball.

Sammenslått med Spjelkavik i 1995

I 1995 tok de over plassen til Spjelkavik Idrettslag, som i sin ene sesong på topp i 1. divisjon fotball for kvinner 1992 hadde endt sist, og slet med videre rekruttering.  Etter ett år som Spjelkavik IL/Fortuna i 1. divisjon (andre nivå), fikk de sitt nåværende navn i 1996. 
Den tidligere landslagskjempe Tone Haugen blir senhøstes 1999 annonsert som spillende trener og sitter i fire sesonger.
I 2000 vant laget 1. divisjon avdeling 5, og spilte kvalifisering mot Liungen Idrettsforening og Fløya IF. Fortuna tapte på målforskjell, og måtte fortsette i 1. divisjon. Imidlertid betydde kvalifiseringen at Fortuna hadde kvalifisert seg til den nasjonale 1. divisjon. 
Sesongene 2001–06 plasserte de seg 6., 6., 6., 5., 5. og 6.  Haugen takket av etter 2003,  avløst som trener av Magne Kvalø, som fikk tre sesonger 2004–06, før han gikk til Valder.
Med Svein Slinning som trener i 2007 var laget svært nære å kvalifisere seg. Seier mot Fotballaget Fart i siste runde hadde holdt, men i stedet ble det tap og 4. plass. 
Det ble enda mer spennende i 2008, da Fortuna knivet med Medkila Idrettslag og Manglerud/Star om den siste opprykksplassen bak IL Sandviken. Det så ut til å gå til Medkilas fordel da Fortuna tapte det innbyrdes oppgjøret. I siste runde falt avgjørelsen. Fortuna vant  5–1 mot Gjøvik Fotballklubb, mens Medkila noe overraskende tapte borte mot Fotballklubben Voss.

Ett år i toppdivisjon (2009)

Andrelaget til Fortuna samarbeidet i 2008 med Sportsklubben Guard, og laget vant 3. divisjon avdeling Sunnmøre overlegent. I januar 2009 var det snakk om å slå sammen Guard og Fortuna igjen, men Fortuna stemte nei på det ekstraordinære årsmøtet. I stedet valgte de samarbeid med Aalesunds Fotballklubb, og fikk dermed bruke Color Line Stadion i  Toppserien 2009, der de ble sist og rykket ned med bare tre poeng etter 22 kamper.
Slinning ga seg som trener etter 2009.

Andre nivå (2010–16)

Trener i 2010 er Karl Oskar Fjørtoft,   det ga fjerde plass i 1. divisjon og cupens tredje runde.
Trener i 2011 er Ronny Ødegård fra Stranda. De endte på 7. plass og tredje runde.
Trener 2012–14 er Magne Elde fra Bremanger, spillerutvikler i Sogn krets. Den irske landslagsspiller Marie Curtin spiller her en sesong. Dårlig økonomi gir permitteringsvarsel til både trener og daglig leder, men man berges av banken. 
2012 ga  en 9. plass og andre runde av cupen.  Året efter blir det 7. plass og ut i tredje runde. Den senere landslagsspiller Emilie Nautnes spilte her i et par sesonger før hun gikk til Arna-Bjørnar sommeren 2015.  Hun ville i 2018 ødelegge festen.  I 2014 blir det fjerde plass og 3. runde i cupen.
Den islandske landslagstrener Helena Ólafsdóttir (født 1969) var trener fra 2015, ifølge styreleder Jan Ove Ervik, også delvis utleid til andre lokale fotballformål.  Anita Lisa Svansdottir var spiller og assistent og trente også Fortuna/Aksla i 3. divisjon. 
Helena ga seg i april 2016.  Svein Arne Sunde overtok, men det ble nedrykk etter 11. plass og 17 poeng.

Tredje nivå (2017–)

Med Magne Elde tilbake som trener vant Fortuna sin første sesong på tredje nivå (6. avdeling i 2. divisjon) men tapte for 1–6 for  Nanset Idrettsforening fra Larvik i kvalifiseringen og rakk ikke opp. I cupen tapte de 0–7 for superlaget LSK Kvinner Fotballklubb.